open-index/open-wikipedia-markdown huggingface dataset:
Dêelgemêente

[thumb|<center>Noambord ip de grenze van de dêelgemêente [Vlazêle|Vladslo]]
Een **dêelgemêente** is in België ‘t groundgebied van de gemêenten die, vó de grôote fusies in de joarn 1960-1970, nog zelfstandig woarn. Binn e fusiegemêente liggn juste zovele dêelgemêentn lik woaruut da de fusiegemêente ooit es ountstoane. Een vôormoalige gemêente mag em dêelgemêente noemn a 't een ounofhankelikke gemêente wos ip 1 januoari 1961, 'n officieeln startdoatum van de grôote erindêliengsoperoatie.
Eddy Wally

thumb|<center>Eddy Wally
**Eddy Wally**, geboorn als **Eduard Van De Walle** (Zelzate, 12 juli 1932 - 6 februari 2016 ) was nen charmezanger.

E stoeg êest op de mart mè sjakosjn, loater kwam 'n fulltime zanger. Bekende liedjes zyn: *Chérie*, *Ik spryngn ut m'n vliegmachien*, *Als marktkramer ben ik geboren*. Je noemde g' emzelve *The Voice of [[Europa|Europe]]* en j'at ook ne fanclub in Olland. 
Wally adde lange tyd e dancing in Ertvelde.

D'r wierdt dikkers met em gelachn, moa Eddy Wally ed upgetreedn in China, Duutsland, Verenigd Keunienkryk, Ostralië, Zuud-Afrika en Rusland. Bovendien verkocht 'n styf vele ploatn.

Eddy Wally was getrouwd me Mariëtte Roegiers en j'et e dochter, Marina, uk een zangeresse.
Brouwery Bavik

**Bavik** es een brouwery ut Boavekove. Ze brouwn verschillende biern.

## De belangrykste sôorten
* Bavik pils
* Wittekerke
* Petrus: oud brun, special, gouden tripel, dubbel brun, blound, ...

## Geschiedenisse
Bavik es ipgericht in 1894 deur Adolphe De Brabandere, nen boer ut Boavekove. Onder zyn klêenzeune eit Bavik nen echten groei gekend, omdat ze begosten te verkôopn an biermesjangs.

In de joaren '70 oan ze 't moeilyk, en zyn ze overgeschakeld ip een andere strategie, noamelik het verkôopn an de horeca.
 
In 1982 kwoamn ze met een nieuw product, Petrus bier, dat nationoale beroemdeid eit gekreegn als oofdsponsor van den Essevee, de vôorloper van SV Zulte Woaregem.
 
Loater, in 1992, zyn ze me Wittekerke ip de markt gekoomn, een witbier ountstoan uut de VTM-soap met dezelfde noame. Tot ip den dag van vandoage es Bavik een onafhankelik familiebedryf.

## Externe koppelienge
*De website van 't bedryf
Pengdescher

thumb|Pengdescher
miniatuur|Drone fideo fan pengdescher 2022
Ne **pengdescher**, **pekdescher** of **pikdesker** (*Kortrik*) es e landbouwmasjine daj ku't gebruken vo de groangewassn lik terwe (=koôrn), gierst, oavr en rogge of te doene (pikkn) en te desk'n (dorsen). Uut de machine komn de korrels an den ênen kant, bundels strô an den andren kant.

Bekende merken zyn *Claeys* - *Clayson* - *New Holland* uut Zilleghem en *Claas*.
Raoul Lambert

**Raoul Lambert** (Stêenbrugge, 22 oktober 1944) was een  foetbolder, en de beste spits da Club Brugge ôoit é het (216 gols in 1ste klasse). Ze sterke puntn woarn z'n démarrage, ze dribbel en ze kanongschot.

## Carrière nationoal
* Lambert speelde ip 9 september 1962 zen êeste match vo Club Brugge, oender trainer Höfling.
* Ja wastie topschutter van de Belgische competiesie in 't sèzoen 71-72 mè 17 gols.
* Z'n laste match was den elfste meie van 't joar 1980. In 458 officielle matchen van Club Brugge maktege Lambert 271 gols. 

## Carrière internationoal
* Ook oender trainer Ernst Happel kende Lambert veel succes. Je speelde de fynale van den UEFA beker tegen Liverpool in 1976. Vo de EC1-fynale in 1978 was tie jammer genoeg gekwetst.
* Lambert wos ôok Rôon Duvele. In 33 matchen vo België  (van 1966 toet 1977) maktege tie 18 gols. Je zat ook in de selecsie vo de Weireldbeker 1970 in Mexico (2 gols) en vor Euro 1972.

## Varia
* Z'n lapname was 'Lotte'. Z'n latste match wierd ton ook toepasselik 'Jubilotte' heeten. 
* De supporters van de Club en hem gekoozn ols beste foetbolder van olle tyd'n; dus nog hoger dan Jan Ceulemans.
* In hêel ze carrière paktege de sportieve Lambert mo 2 gele koartn.
* Je was olsan een rappe gast, moa doadeure ook dikwils gekwetst. Azoa et jie den Europeesche Finoale in 1978 teegn Liverpool moetn missn.
* J 'et nôois den gouden schoen gewonn'n, meugeliks omdat je zoveel matchn miste mè blesseures.

## Externe koppeliengn
*Lied: Onze Lotte kan shotten
*Raoul Lambert by Club Brugge
*Raoul Lambert - Matches in European Cups
Toyota Corolla Verso

thumb|right|<center>De Toyota Corolla Verso, model 2004

De **Toyota Corolla Verso** es een automodel van 't merk Toyota. 't Ès et monovolumemodel van 't best verkôpende Toyotamodel, de Corolla, en ôort in de categorie van midi-MPV's.

D'er keun zeven minsn in, de derde reke van twêe zetels keun je nereleggn, zodoanig daje ne plattn vloer eit (te vergelikkn met et Flex7-système van den Opel Zafira). Zyn grôotste concurrentn in de Benelux zyn de Opel Zafira, de Renault Scénic en de Volkswagen Touran.

De Toyota Corolla Verso 2.2 diesel ès in 2006 winnoare gewordn in de Gezinswoagn van het joar-verkiezienge van de Vlamsche automobilistenbound (VAB) in de categorie tot 23.500 euro. 

## Moteurs
G'eit keuze tussn nen nafte- of nen dieselmoteur. De naftemoteurs ein nen cylinderinoud van 1.6 litters (1.6 16v VVT-i van 110pk) en 1.8 litters (1.8 16v VVT-i van 130 pk), de dieselmoteurs 2.2 litters (D-4D moteur: 136pk en D-4D D-CAT moteur: 177pk).

## Geschiedenisse
De êeste generoatie ein ze verkocht tussn 2002 en 2004. De twêede generoatie es t'er gekoomn in 2004. Ze wos specioal ountworpn voo de Europese markt in 't Zud-Fransche design centrum van Toyota in Sophia-Antipolis, ie weirdt gemakt in Turkeye.

## Externe koppelienge
*Toyota België
*Centre de Design Sophia Antipolis
Noël Demeulenaere

**Noël Demeulenaere** (15 september 1938) is e Belgische politieker, zoakeman en koersmanager. 

## Polletiek
Noël Demeulenaere es e vroegern burgemêester en OCMW-vôorzitter (olletwêe 12 joar lank) en scheepn (6 joar) van Wielsbeke. In juni 2007 pakt ie ountslag uut ol zyn politieke funkties. Demeulenaere oalde by de gemêenteroadsverkieziengn van oktober 2006 nog de mêeste voorkeurstemmen van zyn party.
 
Noel Demeulenaere wos ôok e spilfigure in de beslissienge of da't Vlaams Belang voo het êest zou keun meeregeern (ip gemêenteniveau) deur de unieke situoatie achter de gemêenteroadsverkiezingn 2006 in Wielsbeke. Moa deur een overloper na de CD&V is die situoasje opgelost gerakt (19 december 2006).

En spreuke dat ie vele gebrukt es: *De beste vette es de kloefn van den boer*.

## Zoakn
* Demeulenaere is de vroegern olgemêen directeur va textielgroep Beaulieu. Demeulenoare wos joarn lank de rechternand va Roger "Boer" De Clerck. 
* Voe 't moment is Noël Demeulenaere verdacht van corrupsje. E zou van menschen die aanvroagen deejn by AROHM ("Administratie Ruimtelijke Ordening", een overidsbedryf) geld gekreegn en. Mi da geld zoe Demeulenaere ambtenoarn omgekocht ein. Op 7 april 2006 wos Demeulenoare anoen deur ne juge van Brugge.

## Koerse
* Demeulenaere e vele geld en tyd gestookn in de koers en vôorol jounge koereurs. 't Begoste in 1973&nbsp;mi de ploeg Beaulieu-Flandria mi Freddy Maertens. Loater van tyd wostn ôok nog betrokkn by ploegen lik Collstrop, Palmans, Domo, ABX e Chocolade Jacques. 
* Ôok op da gebied is Demeulenaere omstreedn. D'êne noemn nem e mecenas, d'ander zeggn datn de OCMW is van 't peletong en datn zyn jounge coureurkes utzuugt.
Karel Declercq

**Karel Declercq** (Roeseloare, 8 moarte 1957) is e kluchtigoard. 

Karel Declercq begost ol mè optreedn in de joarn '80. En is cabaretier, moar e doe ni ollêne kluchtig op 't podium. En is oek bekend va radio en televisie: Het Gelag en Ochtendkuren op Radio 2, De Drie Wijzen en Afrit 9 op de VRT, enz. 

Karel Declercq is oek bekend voe ze roare toern ant verkiezingn zyn. In 1999 stoundn in 't stemkotje, verklèd lik e kiekn (we zoaten toen oek te vulln in de dioxinecrisis).  

## Externe koppelienge
* Zen officieeln website
Godfried Danneels

thumb|Godfried Danneels (in 't rôo)

**Godfried Danneels** (Koanegem, 4 juni 1933 - Mecheln, 14 moarte 2019) wos e Belgischn oartsbisschop en kardinoal.

Godfried Danneels gink na Tielt in 't middelboar. Doarachter na 't Grôotseminarie in Brugge.
In 1957 wosn paster gewyd. E studeerde filosofie an de KUL in Leuven e theologie in Rome.

In 1977 e paus Paulus de zesdn nem toet bisschop va bisdom Antwerpn benoemd. In 1980 kwam Danneels oartsbisschop va 't oartsbisdom Mecheln-Brussl en vôorzitter van de Belgische Bisschoppnconferensje. 
In 1983 benoemde Paus Johannes Paulus de tweedn nem toet kardinoal. Azo koste Danneels oek mèjstemmn in 2005 voer e nieuwn paus. Danneels wos op da Conclaaf oek e kandidoat, moa e wos voe iel vele andere kardinoaln te progressief.

De latsten tied komt er nogol vil kritiek ip Danneels, omdat ie zoe geweet'n hen dat z'n moat en vroegeren bisjschop van Brugge,  Roger Vangheluwe geiren mê kienders prutste en dattie as cardinol niet gedoan zoud hên vo dat tegen d'hoekden. Iezalve zegt dattie van niet en wiste en wascht z'n hand'n in oensjchuld.

Ter is een oekd brugsjche zeisel da zegt: "Ze kwoamen van Koaneghem en ze wist'n van niët".
Koanegem

**Koanegem** (Nederlands: *Kanegem*) is, tope mè Oarsele en Schuferskapelle, e dêelgemêente van Tielt. D'r leven 1170 inweuners (anno 2005). Koanegem is e landelikke gemêente. Ze noemn ze oek 'Bloemendorp'.
## Beziensweirdigheedn
:*Kyk noa [[Bouwkundig erfgoed in Koanegem]]*
*De Sint-Bavokerke van Koanegem noemn ze oek 'de katedroale van te lande'
*De Vrouwemeuln, middn 19e êeuwe

Ofbeeldienge:Kanegem 28-10-2008 16-53-22.JPG|Sint-Bavokerke
Ofbeeldienge:Kanegem Mevrouwmolen 01.JPG|Vrouwemeuln

## Bekende Koanegemnoars
* Godfried Danneels, kardinoal
* Pieter Ombregt, fotograaf
* Briek Schotte, coureur. Vôor de kerke in Koanegem stoat er e monument ter êre va nem.
## Ik kom van Koanegem...
"Ik kom van Koanegem en ik weetn va niet" is e gekende uutdrukkienge woa dat er e lank en triestig veroal anangt. 't Veroal van e mens die ten ounrechte opangn is deur 'n baljuw, op verdenkieng va môord.
## Varia
Van Caneghem is nen achternoame die vele vôornkomt in West-Vloandern en der buutn.
Êeste Klasse 2006-2007

De Belgische **Êeste Klasse** es de ôogste voetbolklasse in België. Het sezoen 2006 - 2007 es begonn'n ip 27 juli 2006 en endigt ip 19 meie 2007. 

## Ploegen in êeste klasse
De êeste klasse bestoat ut 18 voetbolploegn. In het sezoen 2006 - 2007 zyn da:
*Club Brugge KV
*RSC Anderlecht
*KRC Genk
*R.Standard de Liège
*Sp.du pays de Charleroi
*KAA Gent
*KSK Beveren
*KSC Lokeren Oost-Vlaanderen
*KVC Westerlo
*K.Sint-Truidense VV
*SV Zulte Waregem
*FC Molenbeek Brussels Strombeek
*R.Excelsior Mouscron
*Germinal Beerschot Antwerpen
*Cercle Brugge KSV
*RAEC Mons
*K. Lierse SK
*KSV Roeselare

## Eindstand 2006-2007
Rôonberg

De **Rôonberg**, (Nederlands: *Rodeberg*) is e getuugneuvel in Westouter, in 't Euvelland. En is 129 meter oge, en e besloat om en by de 25 ectoarn. Lasen de Rôonberg legt 'n Zwortnberg. 

## Attraksjes
* De Rôonberg is een ideaal pleksje voe mountainbikers e wandeloars. Op de nôordkant e je 't Ellegat, e sôorte va bebuschte ravyne. Doa ountspringt d'Ellegatbeke.  't is godgeklacht da ze de magnifieke bom'n van bov'n op de berg gekapt ein. Wâ moet'n de eekhoorns nu na toe?  
* Wulfhille, een eemkundig museum da werktuug verzoamelt van oude ambachtn.
* Vroeger wos 't er op 'n Rôonberg e zwembad: de Kosmos. Da wos bekend in hêel 't streke, moa de Kosmos is nu ol e poar joar toe en an 't verloedern. Ze klappn ol e poar joar van e restauroasje van 't complex, moa 't komt er ni van. Nu ligt er een skôon speelplin vo de jonges.

## Koers
De koers passirt dikkers over 'n Rôonberg: de Vierdoagsche van Duunkerke, Driedoagsche van De Panne, de Driedoagsche van West-Vloandern, Gent-Wevelgem,... Nu e ki pakkn ze 'n berg van ol 'n ôostkant, ton were van de westkant. De latste joarn is 't e stik van Roônberg-West, achter 'n klem van 'n Vidaigneberg, en doarachter is 't bergof ol 'n ôostkant van 'n Rôonberg.  
'n Rôonberg lag ouk op 't parcourn van 't Weireldkampioenschap van 1950 in Môorslee.
Guido Depraetere

**Guido Depraetere** (Yzegem, 26 november 1946 - Roeseloare, 12 ogustus 2006) was ne presentateur, producer en de mede-iprichtere van VTM. 

## Vô zyn televisiecarrière
Guido studêerdege vo regent wiskunde en wierd leroare. Mo ie was 't ie ook aktief by de skoets, speeldige klarinette by de St-Leoharmonie in Brugge en surtout wierd ie bekend ols discjockey by Studio Barcka.

## Polletiek
By de kiezienge van 1970 (Grôot Brugge) wierd Guido gekozen ols gemêenteroadslid vo de CVP (nu CD&V). J'is da gebleven tot in 1982.

## Van den BRT noar de VTM
In 1977 begost Guido Depraetere te werkn by den BRT (nu VRT). Je makte zêre carrière. Êerst was 't ie producer by Omroep Brabant (de radio), loater producer van programs lik Spel Zonder Grenzen, Hoger Lager en TV Touché.

A je 'Guido' zegt, zeg je wok 'Mike'. T'ope me Mike Verdrengh giengk Guido weg by den BRT vo de VTM ip te richten, den êste commerciezender van by oes. VTM begost ermee den eerste februoari 1989. Guido Depraetere wos nie alleene directeur van den VTM, je presentêerdige ie wok zelve programs lik Klasgenoten en HT&D.

In 1996 trokken Depraetere en Verdrengh d'er van oender by VTM. Ze woarn ni mi t'akkôord over de programs en over de bespoariengen. De bestierders en 't under beklaagd en Mike e Guido mochten ol een achterportje were binn (ze wieren 'externe consulenten').  

## Baziel
Guido Depraetere leerdege van Andries Van den Abeele de figeure van Baziel kennen. Je verteldege in HT&D (e program mè kluchtjes ip VTM) ip 't ende oltyd een grapke over Baziel. Baziel was min of meer ne broavn West-Vlamieng, mo gin ol te rappn. De Baziel-kluchtn woaren populair, want e bitje loater maktege Depraetere ook boekskes over Baziel. Ieder weke stond er azo een tekeningske van Baziel met êen van z'n kluchtjes in de West-Vlamsche gazette. Loater is 't ie ton nog enigte kêeren ipgetreden in theoters me e hele reke Bazielkluchtn.

## Populaire vint
Ip 't ogenblik da Guido tielik es gestorven van de kanker, was 't er niemand die ook mor êen kwoad woord over hem kostege zeggn. Je was 't ie overolst in ol de middens wor da 't ie kwam vree geirn geziene. Je was ook oltyd styf Bruggeliengk gebleven en je 'n ad er nooit an gepeisd van no Brussel te goan weunn. Je gienk liever olle dagen ip en of. Azo was 't ie nie olleenliks dichte by 't vrouwtje en de joengens, mor wok by zijn vele vrienden. Olle dunderdage gieng 't ie een spelletje poker goan spelen, lange joaren in de 'Café du Théatre' en loater in 't 'Zwart Huus'. De zoaterdagnoene was 't by zyn moatn vo den aperitief. In de laatste joaren van zijn leven gieng 't ie ook geiren gon golven, zowel in Yper, Damme of elders, mor ook in 't buutnland.

Guido was ook ridder in d'Orde van 't Mannetje van de Moane.
Gent

**Gent** es d'ôofdstad van Ôost-Vloandern, provincie in België. De burgemêestre is Mathias De Clercq (Open Vld). De bynoame van e Gentenoare is *Stroppendroager*.

Der weunn mêer of 270.000 menschen (2024) in Gent. Der weunn of verbluuvn ôok vele West-Vloamiengn, want 't zyn der vele die doa studeern en oek e masse die bluuvn hangn. 't ès doarmee da sommigste zels zèg'n, voôr platitide, da 't eint'lijk Gent ès da den hoôfstad van West-Vloandren ès.

In Gent stoa de twêede grôotste universiteit va België, achter Leuven. Gent is ôok e grotere studentestad, want der zyn der nog vele ogeschooln.
## Geschiedenisse
* De noame Gent zou kommn van de Keltische woaternoame *Gond*.
* Vroeger was Gent d'oofdstad van 't groafschap Vloandern. Van 't joar 1000 toet 1550 wos Gent êen van de grotste steedn van Europa. Keizer Karel is in Gent gebôorn in 't joar 1500.
## Dêelgemêentn
Sedert de fusies van 1965 en 1977 bestoat Gent uyt de volgnde dêelgemêentn:
Ofsnee, Desteldonk, Drongen, Gentbrugge, Ledeberg, Mariakerke, Mendonk, Ôostakker, Sint-Amandsberg, Sint-Denys-Westrem, Sint-Kruus-Winkel, Wondelgem en Zwynoarde.
thumb|left|300px|Dêelgemêentn

De gemêente Gent grenst an:

## Attraksjes
* Êen van de joarlykse evenementn zyn de Gentse fêesten. 
* Gravensteen: burcht uut de Middelêeuwn.
* Sint-Baafs: mi 't weireldberoemde schildery *Het Lam Gods* va Jan van Eyck en z'n oudere broere Hubert van Eyck.
* ...
## Panorama
thumb|800px|left|De Graslei
Klerkn

**Klerkn** is e dorptje in de Belgische provinsje West-Vloandern. Sins 1977 is 't e dêelgemêente van de gemêente Oetulst gewordn achter vele getouwtrek beinst de fusies. Doarvoorn was't e gemeente up zich met Tjoenkershove als dêelgemêente.

Klerkn-centrum ligt ip e heuvel in vergelykienge met de roundliggende parochjes. 't Oogste punt van de dêelgemêente ligt 43 meters boven zeeniveau, by Vancoillie's meuln. 't Dorp zelve ligt e paor meter lêegr, en ôok de kerke ligt ip e grôte 37 meter. Da's gemiddelde verre 30 meter oger dan de roundliggnde kerketorrn. Of lik dan ze zelve zeggn gunter:" Aot 't water bie in Woumn an 't kruus van de kerketorre stoat, toen kom het by us an den dorpel"
## Beziensweirdigheedn
:15px *Kykt noa [[Bouwkundig erfgoed in Klerkn]]*
West-Vlams/Detail

Op deze pagina kan men doorklikken naar arrondissementele pagina's waar men per arrondissement per gemeente de woorden kan invullen. De gemeenten zijn waar mogelijk Noord-Zuid of Oost-West gerangschikt binnen het arrondissement. Eventueel kunnen hierop overgangen binnen een arrondissement zichtbaar worden.

De pagina's zijn in eerste instantie per arrondissement geordend, vervolgens per thema en uiteindelijk alfabetisch in de themas. De inhoudstafel laat toe om snel naar de gewenste tabel te "springen".

De gegevens in deze tabellen vormen een detail van het beknoptere streekoverzicht op West-Vlams. Een overzicht waar de resultaten gesorteerd worden volgens bepaalde grammaticale kenmerken, uitspraakfenomenen, of typische woordenschat vindt men op 


Ofbeeldienge:Arrondissement Brugge Belgium Map.png|Brugge - Woordenlijst
Ofbeeldienge:Arrondissement Diksmuide Belgium Map.png|Diksmude - Woordenlijst
Ofbeeldienge:Arrondissement Ieper Belgium Map.png|Yper - Woordenlijst
Ofbeeldienge:ArrKortrijkLocation.png|Kortryk - Woordenlijst
Ofbeeldienge:Arrondissement Oostende Belgium Map.png|Oostende - Woordenlijst
Ofbeeldienge:Arrondissement Roeselare Belgium Map.png|Roeseloare - Woordenlijst
Ofbeeldienge:Arrondissement Tielt Belgium Map.png|Tielt - Woordenlijst
Ofbeeldienge:Arrondissement Veurne Belgium Map.png|Veurne - Woordenlijst


## Arroundissement Brugge
De detailbloadn voor de gemeenten  Knokke-Heist, Damme, Beirnem, Brugge,	Blanknberge, Zuunkerke, Jabbeke, Ôostkamp, Zilleghem, Toeroet vind je hier.

## Arroundissement Diksmude
De detailbloadn voor de gemeenten Diksmude, Oetulst, Kookloare, Kortemark, Lo-Rênienge vind je hier.
 
## Arroundissement Yper
De detailbloadn voor de gemeenten Euvelland, Langemark-Poelkapelle, Mêesn, Poperienge, Fletern, Wervik, Yper, Zunnebeke vind je hier.

## Arroundissement Kortryk
De detailbloadn voor de gemeenten Anzegem, Oavelgem, Deirlyk, Oarelbeke, Kortryk, Kuurne, Lendlee, Mêenn, Spiere-Helkin, Woaregem, Wevelgem, Zwevegem vind je hier.

## Arroundissement Ostende
De detailbloadn voor de gemeenten Brèènienge, D'n Oane, Gistel, Ichtegem, Middelkerke, Ostende, Oedeburg vind je hier.

## Arroundissement Roeseloare
De detailbloadn voor de gemeenten Ooglee, Iengelmunstr, Yzegem, Ledegem, Lichtervelde, Môoslee, Roeseloare, Stoan vind je hier.

## Arroundissement Tielt
De detailbloadn voor de gemeenten Ardôoie, Dentergem, Mullebeke, Ôostrôzebeke, Pittem, Ruuslee, Tielt, Wielsbeke, Wiengne vind je hier.

## Arroundissement Veurne
De detailbloadn voor de gemeenten Oalveriengem, De Panne, Koksyde, Nieuwpôort, Veurne vind je hier.

## Regio Frans-Vloandern
De detailbloadn voor de gemeenten Hondschote, Sint-Winoksbergen, Kassel, Hazebroek en Belle vind je hier.
Hommelbier

thumb|Hommelbier: glas en flesche
**Hommelbier** is e streekbier uut Poperienge. 't Is ebrouwn deur brouwery Van Eecke ut Watou. Hommelbier bestoat sedert 1980. In d'uutsproake ôor je de *H* vaneigns nie, menschn vroagn en *ommelbier* of en *ommeltje*. 

## Wuk is 't?
In Hommelbier zittn d'r drie sôortn Poperiengschn hommel. 't Bier et e fyn aroma en e frische, lichtjes bittere smoake. 
't Alcoolpercentoage van Hommelbier is 7,5%. Je ku 't koopn in flesjes van 25 e 75 santeliters, of in voatn van 30 liters.

## Oe moe je 't bewoarn e drienkn?
* Bewoart de flesschn rechte in e kelder of in e frigo die nie ol te koud stoat.
* Hommelbier is e bier da nog nagist in de flessche. Om die gistloage op de fong van de flesche ni round te roern, moe je Hommelbier verzichtjes en in êne ki uutschienkn. 
* Ideoale temperateure om te schienkn is 6 tout 8 groadn.

## Externe koppeliengn
*Brouwerie Van Eecke
*Ofbeeldienge:Wvls-Hommelbier-article.ogg
Geike Arnaert

**Geike Arnaert** (Poperienge, 13 september 1979) is e zangeresse.

Geike Arnaert is opegroeid in Westouter, e dêelgemêente van Euvelland. Ze komt uut e muzikoale familie: neur moeder speelde piano, en neur voader wos dj op trouwfêestn. 

De zangkwaliteiten va Arnaert zyn in Westouter ondekt. Toen a ze 9 wos, won ze 't zangcrochet in Westouter mè e liedje van Ingeborg. Op neur 15 zat ze in e rockgroeptje *Bottled in Belgium*. In de wedstryd Westtalent woarn ze twidde. 

E goe twi joar loater (begun 1998) kwam Geike Arnaert by Hooverphonic da internationaal ol goed ekend wos. Ze wos doamei ol de vierde zangeresse va Hooverphonic.

In 2008 stopt Geike met Hooverphonic. Ze begunt an e solo-carrière. In 2010 bryngt ze e ploate uut met de zanger van Spinvis. Nundern groep noemt Dorléac.

## Ploat'n va Hooverphonic mi Geike Arnaert
* Blue Wonder Power Milk (1998)
* The Magnificent Tree (2000)
* Hooverphonic Presents Jackie Cane (2002)
* Sit Down and Listen to Hooverphonic (2003)
* No More Sweet Music (2005)
* The President Of The LSD Golf Club (2007)

## Duettn

* Arnaert zoung in 2008 e duet mi Bobbejaan Schoepen. 't Liedje *Le temps des cerises* stoat op zyn album.
* Z'is ouk t'ôorn op Bjistje in min uoft, e liedje van Flip Kowlier.
* In 2018 zoung ze t'ope me BLØF uut Olland: *Zoutelande* wos nummer 1 in Nederland en Vloandern.

## Bronn


## Externe koppeliengn
* Neurn eign website (weinig updates)
* Website va Hooverphonic
Morris

thumb|Morris in 1971
**Morris** (pseudoniem van *Maurice De Bevere*) (Kortryk, 1 december 1923 - Brussel 16 juli 2001) wos een Belgischn striptêkenoare. 

De bekendstn strip van Morris wos 'Lucky Luke'. 't Êerste dêel kwam uut in 1947. Morris veruusde in de joarn 50 noar Amerika. Doa lêert 'n René Goscinny (bekend van Asterix) kenn die e poar joar loatr de scenario's van Lucky Luke goa schryvn. 't Wos zêre e succes - e ni ollêne in Belgie. Loater en z'er oek têeknfilmtjes van gemakt. 

Morris et e pak prestigieuze pryzn ewonn (ounder andere de Grand Prix Spécial van 't stripfestival van Angoulême in Vrankryk).
Merkem

**Merkem** is e dêelgemêente van de Belgische gemêente Oetulst. De kerke en de parochje van Merkem zie genoemd noa Sint-Bavo. In Merkem stoan der redelik wa monumenten ter herinnerienge an den Êest'n Weireldoorloge.
## Beziensweirdigheedn
:15px *Kykt noa [[Bouwkundig erfgoed in Merkem]]*
Westkapelle (West-Vloandern)

[thumb|Liggienge in de gemêente [Knokke-Heist]]
thumb|<center>'t Hof ter Calverkeete
**Westkapelle** ligt ôgveer up twêe kilometers va Knokke-centrum en is e dêelgemêente va Knokke-Heist.

De latste joarn est er wè vele vrânderd. Je eit iglik 3 grôte dêeln: Westkapelle dorp, me d' echte Westkapellenoars, ton ei je nog de boern tusschen de veldn mè de koein è ton ei je ôok nog de wykn woa da de ryke menschn weunn. Westkapelle i de grotste dêelgemêente van Knokke-Heist è da komt deur ol die veldn.
## Attraksjes
* Ver ekke weke voetbol: VV Westkapelle
* 't Oevebal *(joarliks)*, è nog ândre KLJ-fuivn
## Beziensweirdigheedn
:15px *Kykt noa [[Bouwkundig erfgoed in Westkapelle]]*
thumb|left|<center>Kerke van Westkapelle
Woaregem Koerse

thumb|1920: Sproung over de Goaverbeke
**Woaregem Koerse** es un eevenement die ieder joar deuregoa in Woaregem. Et es et belangraaikste evenement van diene stad, en 't goa deure den ieësten deisenda achter de loatste zondag van ogustus, en dat ol sedert 1848. Aloewel de koerse zelve moar ip ieën'n da deuregoa, zin ter de hieële loatste weeke van ogustus in Woaregem fieëstn. Der es oek de verkiezinge van "Miss Woaregem Koerse".

## Sportief
Woaregem Koerse es un peirdekoerse, met 4 indernisrenn'n en 4 drafrenn'n rond de Goaverbeekippodroom van Woaregem. Der zin verskilnde wedstraaid'n, moar de belangraaiksten es de *Grooëte Steeple Chase van Vloandern*, woarin rooyter en pèird un indernisnparkoer moen ofle(g)n. De mieëst tot de verbeelding' spreek'nde indernisse es de "Goaverbeke".

## Mieëst recente ooitsloa'n van de Steeple Chase
* 2013 - 
* 2012 - Zuliani J. me Martalin (FR)
* 2011 - Dragon M.-A. me Royal Fou (FR)	
* 2010 - Juteau S. me Alpha Speed (FR)
* 2009 - Blais A. me Océan D'Or (FR)
* 2008 - Berra D. me Royal Verrie (FR)
* 2007 - Terrien H. me Kan Nejd (FR)
* 2006 - Porcher S. me Yalsadam (FR)
* 2005 - Hondier X. me Gael D'Angron (FR) 
* 2004 - Guiheneuf J. me The Top (FR) 
* 2003 - Milière N. me Herculanum (FR)
* 2002 - Guiheneuf J. me Repere (FR)
* 2001 - Guiheneuf J. me Galapagos (FR)

## Varia
* Ieder joare es ter protest van Gaia tee'n wa dan ze nomm'n 'de onmijnselijke be'andelinge van de pèirden'. 
* Woaregem Koerse es **het** belangraaikste eevenement in de provinsie veur de mijnsen me kluit'n: van de boer'n, bieëstemersjans, textielbarons, commersanten tot de klieëne zelfstandigen mee veel (zwart) geld. Tes oek de ideejole plekke vur ulder goudewerk en raaikdom te tooë'n: azo es 't er ieder joare een grooët spel rond de oed'n die de madams dro'n.
* Omdatter zoeveel sponsors zijn kunde reedelaaik gemakkeluk an drankbonskes groak'n: 't es tons oek un drinkfieëste.

## Externe koppelienge
*De officieeln website
Kinepolis

**Kinepolis**, of beter **Kinepolis Group** es een bedryf da cinemazoaln uutboat.  
alt=|miniatuur|Kinepolis Cinema in Hoofddorp, Nederland

## Geschiedenisse
In 1970 zyn Albert Bert en Rose Claeys-Vereecke begonn met een klênen moa sjieken cinema in Oarelbeke met 2 zoalen. 't Vernieuwende was da ze alles kostn bedienn met ênen operateur. Ze probeerdn denzelfdn truc in het Ring Shopping in Kuurne. Moa gin êen van die zoalen wierd echt rendoabel en 't werd gestopt achter 'n poar joarn.

In een twidde foase ein ze ton drie complexen geopend in Vloandern: de Trioscoop in Hasselt in '72 met 3 (loater 7) zoaln; êen in Kortryk, de Pentascoop, me 5 zoaln in '75; en ook nog êen in Gent, de Decascoop (mè 10 zoaln) in '81. Z'oan veel vernieuwende ideeën, surtout deur grôtere cinemacomplexen te willn bouwen die an scherpe kwaliteitseisn moestn voldoen. Een êeste vôorbeeld wos de Kinepolis in Brussel, met 25 zoaln, een fenomenoal aantal in 1988.

In 2006 gingn de twêe familjes uut elkoar: de familie Claeys verkocht ol eur andêeln an externe investeerders.

## Nu
Ondertussn es de Kinepolisgroep uutgegroeid tot nen Europeesn speler, me zoaln in België, Vrankryk, Spanje, Zwitserland en Pooln. In 1997 zyn de Bert en Claeys groepn gefuseerd tot de **Kinepolis Group NV**, en in 1998 zyn ze noa de Beurse van Brussel gegoan met 25% van de andêeln. De lyste van zoaln in België:
* Kinepolis Brugge
* Kinepolis Brussel
* Kinepolis Hasselt
* Kinepolis Imagibraine   
* Kinepolis Kortryk (es in de platse gekoomn van de Pentascoop)
* Kinepolis Leuvn
* Kinepolis Liège
* Metropolis Antwerpn
* Palace Liège
* Kinepolis Gent (de vroegere Decascoop)
* Kinepolis Ostende

## Anbod
De films die deur Kinepolis getôond wordn, zyn bykan ollemoale (Amerikoanse) blockbusters. Ze probeern ôok e bitje de cinefiel an te spreekn mè klindere filmtjes. Dat aanbod noemn ze "Cinémanie", moa 't bluuft vrêe beperkt.

Kinepolis eit ôok de noame da ze de markt tevele domineern en doardeure klêendere ounafankelike cinemazoaln, en doarmee ook de alternatieve film, het leevn moeilik moakn.

## Externe koppelienge
Officiëeln website
Nasjonoal Toebaksmuseum

't **Nasjonoal Toebaksmuseum** is e museum in 't stee van Wervik, gewyd an den toebak. In Wervik kweekn ze toebak up grote schoale. Ze produceern up under eentje zomoa 98 % van oll'n toebak die uut Belzjiek komt. In oede archievn ein ze zefs weregevoen datter in Wervik ol in 1650 boern woarn die toebak kwiktn. 

## 't Museum
Smoorn, sjiekn en snuuvn van toebak: in het Toebaksmuseum kun ze joe ier olles over vertelln. En mei under colleksje van meer dan 4000 stikkn kut je 't ollemoale hoe bekykn in word en beeld.

Da Toebaksmuseum ligt in de Koestroate 63 in Wervik. (De Koestroate begunt an de Sent-Medoarkerke (de grote kerke in 't centrum).

## De Museumbibliotheke
In het Toabaksmuseum es d'r ook e sjkone bibliotheekverzoamelienge. Olleman kut ze ter plekke goan bekykn moa da moe je wel an tiens loatn weetn.

## Externe koppeliengn
*De webstekke van et Toebaksmuseum
*De webstekke van Wervik
Marc Degryse

**Marc Degryse** (Roeseloare, 4 september 1965) is een Belgischen ex-voetboller (aanvallende middnvelder-spits). Toet in 2007 was tie sportleider by Club Brugge.

## Voetbolcarrière
Degryse (ook ut te sprekn as degrieze)begoste te voetbolln by *VC Ardooie*, moar e ging ol zêre na Club Brugge. E wos 2 kêers kampioen va Belgie. 
Achter zes joar veruusnde na de grôte concurrent Anderlecht. Vele supporters va Club Brugge en em dat nôoit hêlegans vergeevn. Mi Anderlecht kwam Degryse 4 kêers kampioen. 

In 1995 ging Degryse na Sheffield Wednesday in Iengeland, woa dat 'n nie echt deurebrak. Doarom veruusden ie na PSV voe twee joar. In 't latste joar mucht 'n ni vele speeln. Dat wos ni na de goeste va Degryse en e kêerde were na Belgie. Êerst na AA Gent, loater na Germinal Beerschot. Ze latsn match wos in mei 2002.

Marc Degryse speelde oek voe Belgie. In 63 interlands makten ie 23 goals.

## Achter zyn actieve carrière
Achter zyn actieve carrière als voetboller es't ie in 2003 by Club Bugge begonn als sportief directeur. Ie wos oundermêer verantwoordelik voo de transfers en de anwervienge van de trainers. Ip 27 januoari 2007 eit ie ountslag genoomn noa een periode van anderalf joar woarin da Brugge gin pottn brak. Zyn foalend transferbeleid wos êen van de ôofdôorzoakn doarvôorn.

## Varia
* In 1991 woun Degryse de Goudn Schoe: e prys van de journalisten voe de bestn voetboller van 't joar.
* De bynoame va Degryse wos *de kleine* (uutgevoen deur Johan Boskamp).

## Externe koppelienge
*Marc Degryse ip de site van Club Brugge
Buzestove

thumb|<center>Leuvense stove
E **buzestove** is e sôorte stove die vroeger in vêel uuskoamers stound. De stove zelve is ne bovenloader en meestol redelik klêne en buusvormig en stoat een endeke van de schouwe. De bovenkant tussn de stove en de schouwe is plat en der zit mêestal nen oovn ounder da plat stik. De stove werd gebruukt voe d'uusjes te verwarmn en ip de platte bovenkant kost er teetn grêed gedoan wordn.

Omdat er in de streke van Leuvn nogal veel buzestoovn gemakt wierdn met sjieke versieringskes, zyn der vele minsn die de buzestove de **Leuvense stove** noemn.
Moor

thumb|250px|Ne moor me en flute

Ne **moor** is e sôorte van kookketel. Ne moor was meestal uut metoal gemakt, met een andoave en e tuut voe woater uut te giet'n. Ne moor werd overtyd gebruukt voe woater ip te warmn. De menschn zett'n daovoorn ne moor meestal ip under stove.

Soms stoat er e flute up d'n moor. Die flute begunt te schuufeln oe't woater begunt te kook'n, zo wit je dat 't tyd es om de moor of te zett'n.
Vrouwe

thumb|upright=0.5|Symbool van e vrouwe
E **vrouwe** of een **wuuf** es en mens met twêe of mêer X-chromosoomn en gin Y-chromosoomn (in teegnstellinge tot ne vint). 

## Gebruuk van 't woord "wuuf"
In 't West-Vlams es et word wuuf nog vele gebruukt, lik in de middelêeuwn. In 't Iengels gebruukn ze vandoage ôok nog een gelik word: 'wife'. In 't Ollans eit wuuf intusschn ne slichtn byklank, lik ôok ip veel plekkn in West-Vloandern. Sommigste minsn kunn der van g'affrounteerd zyn. Pertank, 'wuvetje' zeggn teegn jon wuuf kan ze geirn ein.

## Kenmerkn van e vrouwe
thumb|upright=0.5|Een jounge vrouwe
De elementairste definitie van een wuuf is da ze et dêèl is van de menselike sôorte met twèè X-chromosôomn. Moa lik ip olles zyn der doar ôok uutzounderingen ip: der zyn wuven me 3 X-chromosôom'n, en der zyn der zelfs me een Y-chromosôom (lik d'actrice Jamie Lee Curtis die 2 X-en eet en een Y, mo da je toch moeilik een vint ku noemn).

### Primaire geslachtskenmerkn
O je kykt no de geslachtskenmerkn ku je de volgende specifieke geslachtsorgoann zien:

* Vagina. In den ingang zit et maagdevlies (hymen) en ip 't ende de baarmoedermound.
* Baarmoeder
* Eierstokkn (ovarium) en eileiders (oviducti)
* Schaamlippen en venuseuvel
* Clitoris (under ne kitteloare)

### Secundaire geslachtskenmerkn
Secundaire geslachtskenmerkn typisch voor e wuuf zyn:

* drieoekige pubisbeoaringe
* borstoentwikkelinge
* een brèè bekken
* borstn, under melkklieren

O je nog ip andre kenmerken zoe vôortgoan wordt et ol styf moeilik omdan de uutzounderingen ol even vele vôorenkommen ols de regel zelve en omdan ze oak dikkels sociaal-culturèl bepoald zyn:
* wuuven smienkn under, mo sommigste vinten doen dat ook
* wuuven dragen rokkn, mor in Schotland droagen de vinten dat ook (ol noemn ze dat doar nen *kilt*)
* wuuven en lank oar, mo der zynder even vele me kort oar (volgens sommigste studies voroal on ze getrouwd zyn en kienders gekregn en) en der zyn ook vintn me lank oar
Westende

**Westende** is e kustgemêente en e dêelgemêente va Middelkerke, in de Belgische provinsje West-Vloandern. 

## Geschiedenisse
In de Middelêeuwn lag de plekke an de westkant van een eiland, Testerep. An den oostkant lag Ostende en in 't midden lag Middelkerke. De polder achter 't eiland liep allene by spriengty ounder, twêe kêern per joar. Deur d'inpolderienge, kwam de Ploate an 't vasteland te liggen. In 1965, vo de fusie met Middelkerke, a Westende 2629 inweuners.

De redelik bekende Camping Cosmos lag tot 't ende van 2004 in Westende.

## Beziensweirdigheedn
:15px *Kykt noa [[Bouwkundig erfgoed in Westende]]*

Westende_Aerial_View_R01.jpg|Luchtfotootje va Westende-Bad, mê heêlemolle lienks de Residensje Bellevue
Westende - Sint-Laurentiuskerk 1.jpg|Sint-Laurentiuskerk
Westende - Les Zéphirs 1.jpg|Les Zéphirs
Lodewijk Baekelandt

thumb|<center>Lodewyk Baekelandt
**Lodewijk Baekelandt** (Lendlee 17 januoari 1774 - Brugge 2 november 1803) wos e boas van e roversbende. 

Baekelandt leefde in 'n tyd da Vloandern dêel uutmakte va Vrankryk. E moeste dienn in 't Frans leger, mor e wilde nie. De menschn zagen dikkers zwortn snêeuw en Baekelandt vound er niet beters op dan te roven in Ôost-Vloandern en West-Vloandern. De bende et één môord op nunder geweetn. Uutendelik zyn d'er 22 man ter dôod verôordeeld: nunder oofd rolde op 2 november 1803 ounder de guillotine in Brugge.

## Varia
Der es een stripreekse gemakt over Baekelandt, *Bakelandt* genoamd. Z'is getêkend deur Hec Leemans. Der worden ôok toarten noar em genoemd.

## Externe koppelienge
*Website over de strip
Gerard Vermeersch

**Gerard Vermeersch** (8 juni 1923, Yper - 29 ogustus 1974) wos e Vlamsche toneelspeler, toneelschryver, acteur en cabaretier. 

Ol styf jounk begust Vermeersch mè amateurtoneel. Atn 30 wos, gink'n an 't Conservatorium in Gent. E gaf lesse (vôordracht e dictie) a verschillige schooln. Op 't ende va ze leven gafn vôordracht an 't conservatorium in Gent. 

Gerard Vermeersch is nateurlik bekend gekomn voe ze werk op de radio en 't tonêel. Ze conférences gingn over de geweune dingn va de geweun mens; ze byzoundere toalgevoel e dictie moakn va nem e klêenkunstklassieker. Ze bekendstn sketch goat over Oavelgem, me de bekende zinn *Oavelgem... dedju dedju* of *de [[Kwoaremont]] ligt open*.

## Externe koppelienge
*Gerard Vermeersch
Serge Buyse

**Serge Buyse** (ôok gekend oals *Buzze*) es ne West-Vlamsche rapper. J'es geboorn in Yzegem. J'es zyn carrière begunn'n as zanger by 't Hof Van Commerce, als rapper, en dadde is nog oltyd zyn grotste bezigoedinge.

Ie kan ôok goe têkenen. De hoeze van under twidde ploate eet nem getêkend en je het ôok ne comic uutgegeevn ip 't ende van 2010, die dat *Adventures in Cult City* noemt. Doavôrren attem ol nen comic getêkend die 'Lucha Libre' noemde, mo die nôoit gepubliceerd i gewist.

## Ploatn met [['t Hof Van Commerce]]
**[[En in Izzegem]]* (1998)
**[[Herman ('t Hof Van Commerce)|Herman]]* (1999)
**[[Rocky 7]]* (2002)
**[[Ezoa en niet anders]]* (2005)
*Stuntman (2012)
*Colaboraciones Espectaculares (EP) (2013)
*Niemand Grodder (compilatie) (2018)
*LP6 (2025)

## Zin eign ploatn
**[[Buyse]]* (2011)
*Buyse Zelve Volume 1 (2023)

## Externe koppelienge
* Cult City Website
Moumptjes

**Moumptjes** es de benoamienge vô 't kinderteten da vôorgeknabbeld wird deur de moeder.

Moumptjes is èn algemêen begrip uut 't Ypersche en is entwadde dat den dag van vandoage nie mêer gedoan wordt. 't Goat ier over de maniere woarup dan moeders ulder klêne joungens eetn gaavn. Hêel vroegr bestound er nog gêen babyvoedienge en de moeder moest ton 't teetn vôornknabbeln en gaf ton de moumptjes mè neur and'n an d'joengens.

't Es nie precies bekend woar en toet wannêer da nog gedoane wird. Kyk noa .
Zwinsteedntocht

thumb|<center>Damsche Voart
De **Zwinsteedntocht** is e wedstryd vôo schoatsers (skoatsers, schatsers) tussen Brugge over Damme no Sluus, de steedn die an 't Zwin ligg'n. Den ofstand is 90&nbsp;km (drie kis Sluus-Brugge-Sluus) en 't is e klassieker die ipgenoomn is in 't klassement van den Ollandsche schatsersbound.

De wedstryd goat allêene deure oa't er ys ligt van 15&nbsp;cm dikke en dat is oundertussen ol geleen van 8 januoari 1997.

D' organisoasje is in andn van ysclub 't Zwin in Sluus mè logistieke oundersteunienge van de gemêentes Sluus, Damme en Brugge.
Zwin

thumb|De (zei)ingank van 't Zwin, gezien vanuut Olland
't **Zwin** is een ouden zeeoarm die in de middelêeuwen van de kust noa Brugge liep. 't Ligt nu ip 't groundgebied van de gemêente Knokke-Heist.  't Zwin verzandege en de (ton klêne) zeilbootn kosten oogstes nog na Damme voaren. Loater was zelfs da nie mi meuglik en moestn z'anlegn in Sluus. Napoleon trok ne voart van Brugge noa Sluus: de Zwinvoart - e stikske liep zelfs dwis deur Damme. In den omtrek van da kanoal lopt er nog een beke, 't Zwintjen, en da volgt 't oude tracee van 't Zwin voer e stik, wan 't Zwin ed 'em in de middelêeuwen ôok verschillende kêern verleid.

A't ard genoeg vriest, wordt er in de wienter de Zwinsteedntocht georganiseerd. 

D'oudere noame vo 't Zwin es *Sincfala*.

## Externe koppeliengn
* www.zwin.be Officiële website van 't Zwin
* www.tzwin.be Geschiedenisse van de streke
Vlams

#**Vlams** (streektoale): zie West-Vlams, Frans-Vlams, Zêeuws-Vlams, Oost-Vlams
#Vlams (middeleeuws): de toale gesprookn en geschreevn in et middeleeuwsche Groafschap Vloandern → zie Middelnederlands
#Vlams (Belgisch-Nederlandsche dialectn): de verzoamelinge van dialectn in het Nederlandstoalige dêel van Belgie (Vloandern).
#Vlams (Nederlands): et Nederlands of Schôon Vlams lik dat et typisch gesprookn es up den radio en 'n tv in Vloandern; wannêer ze gêen dialect klappn, mor toch dudelik met een ander accent als Ollands.
Litouwn

**Litouwn** (Litouws: *Lietuva*, officieel de **Republiek Litouwn**: *Lietuvos Respublika*) is e Nôord-Europees land, 't grotste en 't zudelikste van de drie Baltische stoatn. 't Ligt langst de zuudôostelikke kust van de Baltische Zêe (Ôostzêe). 't Grenst an Letland in 't nôordn, Wit-Rusland in 't ôostn en 't zuudn, Pooln in 't zuudn en Kaliningrad Oblast (e Russische exclave) in 't zuudwestn.

't Bestoat uut e federoasje van 10 *districtn*,  in 't Litouws *apskritis* genoemd. 't Is ounofankelik sedert 11 moarte 1990 en sedert 1 meie 2004 makt 't dêel uut van de Europese Unie. 
thumb|left|<center>Koarte van Litouwn
Rumbeke

**Rumbeke** (Nederlands: *Rumbeke*) es e dorp in de Belgische provincie West-Vloandern en es een dêelgemêente van Roeseloare.  In Rumbeke ligt 't ênige groen van betekenisse in 't Roeseloarse: 't Sterrebus.

Ip 't groendgebied van de vroegere gemêente Rumbeke liggn nog de gehuchtn Zilverberg en Beitem, elk met een eign parochie.
## Noame
Rumbeke wilt zeggn *brêe beke*.
## Bezienswoardigeedn
:15px *Kykt noa [[Bouwkundig erfgoed in Rumbeke]]*
*'t Kastêel van Rumbeke (met doaby 't Sterrebus). Boudewyn I van Vloandern met den Yzern Oarme (*Boudewijn met de IJzeren Arm*) zou doa nog een vrouwe gevangn gezet ein in tyde. De Groaf van Vloandern eit er ôok nog geweund. En den Duuts eet 't nog gebruukt als ôofdkwartier.
## Bekende Rumbekenoars
* Lectrr: cartoonist
Polders

thumb|<center>Polderlandschap
**De Polders** of in t' Vlams **t bloote** es de noame van een streke in Vloandern juste achter de zêe, die gevormd is uut polders lik of da de noame zegt. 

De streke lopt van Frans-Vloandern (round Duunkerke) over hêel et onmiddellik achterland van de West-Vlamsche kust, hêel Zêeuws-Vloandern, ten nôordn van Eeklo (noord-Ôost-Vloandern), 't Woasland en de nôordwestelikkn oek van de provincie Antwerpn. 

Ten zuudn van de lyne Brugge-Antwerpn wordn de Polders begrensd deur de Zandstreke, in 't zuudwestn deur de Zandleemstreke en hêel in 't ôostn liggn de Kempn.

De streke es hêel vlak, en een typisch gezicht zyn de uutgestrekte veldn me bêestn, ier en doar nen bôom, en een boerhof.
Lombardsyde

**Lombardsyde** (Nederlands: *Lombardsijde*) is e dêelgemêente va Middelkerke. 

## Geschiedenisse
De noame Lombardsyde komt van de Lombardn, die hier weundn an 't ende van de middeleeuwn. Lombardye is e streke in 't nôordn van Itoalië, Miloan is de belangrykste stad van Lombardye. Italjoanse commersantn weundegen dus nie allêne in Brugge of Antwerpn moar ôok an den Yzer.

Binst den Êeste Weireldoorloge is Lombardsyde hêel plat gebombardeerd; 't lag an de frountlinie mo wel an de Duutsche kant.
In 1965 weundn d'er 1614 menschn in Lombardsyde.
## Beziensweirdigheedn
:15px *Kykt noa [[Bouwkundig erfgoed in Lombardsyde]]*
Catherine Verfaillie

**Catherine Verfaillie** (Yper, 1957) es een wetenschapster, mêer bepoald een moleculair biologe. Ze groeide vôoral ip in Woaregem. 

## Onderzoek
Catherine Verfaillie ès voorol bekend van eur stamcelounderzoek. Een stamcelle es een celle die nog nie tot een bepoald sôorte celle ountwikkeld es. Catherine stound mee an de wiege van de ountdekkinge van het feit dat zukke celln eigenlik tot gelik welke celle keunn ountwikkeln. Da eit belangryke toepassingn by het herstel van een artinfarct, Alzheimer, Parkinson, reuma, diabetes en kanker.

## Biografie
Catherine was êest begoest ip an carrière als atletiekster (vuufkamp) en ingenieur. Osse achttiene kwam, kreeg ze un serieus probleem met eure knie en mochte ze den atletiek vergeten.
Ze starte eur studies vôor dokter in de geneeskunde. Ze deed eur stage als vroedvrouwe in de Kempen woa dazze 150 pagadders ip de weireld ielp zettn.
Zès eur academische carrière begonn an de KULAK. Zeit eur doctoroat behoald in 1982 aan de KULeuven in de genees-, heel- en verloskunde. Achter das ze eur nog wa verder gespecialiseerd eit, es ze utgeweken noa de Verênigde Stoaten, in 1987. Zès ton assistent-professer en full professer gewordn in '91 en '98 respectievelik an de University of Minnesota. In 1999 eis ze et gerenommeerde Stem Cell Institute (SCI) van Minnesota ipgericht, het grôotste ounderzoeksinstituut in de weireld van Stamcelounderzoek. In 2005 es ze weregekièrd noar Vloandern, ipnieuw noar eur KULeuven roots woarda ze een Vloamsen variant van het SCI iprichte, het SCIL. Ze krêegt doavôo van 2006 tot 2011 joarlijks 1,5 miljoen Euro subsidies.

Catherine oat gêen tyd vôo trouwen en kindjes te combineren me en carrière; doa goa nie goed in en typische manneweireld. Zes ôok e typische West-Vloaming: stille werken, werken en nog an bitje werken; gêen tyd vôo te kletsen of show.

Ip 10 October 2006 kwamter by Utgeverie Lannoo ut Tielt an biografie uut "Van cellen tot daden" deur Gudrun De Geyter.

In 't vôorjoar van 2007 is êen van eur ounderzoek'n en de conclusies omtrent 't gebruuk van stamcellen gecontesteerd. Catherine geeft toe dat er meschien wel te zêre gewerkt gewist is. De zoake is in ounderzoek.

## Gewon prizzen
* José Carreras-pris in 2003
* Leukemia Society of America Award
* Damasheck-pris van de Amerikoanse Verêniging voo Ematologie
* Êredoctoroat an de KULeuven in 2003
* Vlerick Award in 2005

## Externe koppelienge
* Laudatio voo Catherine Verfaillie
* Persbericht openinge SCIL
* www.the-scientist.com Adult stem cell report questioned
Sven Vanthourenhout

thumb|200px|right|Vanthourenhout in Middelkerke in 2007
**Sven Vanthourenhout** (14 januoari 1981, Beirnem) es ne West-Vlamsche cyclocrosser. Je weunt in Sint-Joris (Beirnem).

Achter dat'n in 2001 Belgisch kampioen en wèireldkampioen wos gekommen by de beloften wierd ie in 2001 prof by Domo-Farm Frites. J'ei lange getwyfeld of dat ie moest koersen ip de boane of cyclocrossn. Tot ende 2004 reed ie vo QuickStep-Davitamon, moar achter een ruzze me Patrick Lefevere es't ie overgestapt noa Rabobank, woarda zyn goe moat Sven Nys ton ree. Vanaf toun wos tie full-time cyclocrosser. Vanaf 1 januari 2007 reed ie vo Sunweb-ProJob da ton 't nieuwe team wos va Jürgen Mettepenningen woardat em ploegmoat wierd van Tom Vannoppen en loatr ôok van Klaas Vantornout. In 2011 trok tie na Landbouwkrediet vo were tope te ry'n me Sven Nys. Achter 't joar 2005 i Sven Vanthourenhout nie te vet vele mêer gewonn, ounder and're deur vele blessures en ôok de de komst van nieuw jounk talent in't veldryd'n.

## Palmares (uutschieters)
* 2011-2012: Maldegem
* 2008: 2des ip't Belgisch kampioenschap velokoerse ip de boane in Knokke-Heist
* 2004-2005: Dizzêle, Ardôoie, Middelkerke, Hamme-Zogge (Superprestige), Eernegem, Aigle (WorldCup), Otegem, Zunnebeke, Eeklo
* 2003-2004: Dizzêle, Ostende, Veldegem, Otegem, Raimes (Superprestige)
* 2002-2003: Eernegem, Zunnebeke
* 2001-2002: Knesseloare, Ostende, Middelkerke, Veldegem, Beuvery
* 2000-2001: Belgisch kampioen (beloftn), weireldkampioen (beloftn)

## Externe koppelienge
* Officieeln website
Stijn Streuvels

[thumb|250px|Plakkoate an zyn geboortehuus in [Eule]]
**Stijn Streuvels**, dekname van **Frank Lateur** (Eule, 3 oktober 1871 – Yvegem, 15 ogustus 1969), wos e Vlamsche schryver. Z'n stiel is gekenmerkt deur 't naturalisme.

## Z'n leven
thumb|250px|Het Lysternest
Stijn Streuvels wos 't derde kind van Kamiel Lateur, e klêermoaker, en Marie-Louise Gezelle, e zuster van Guido Gezelle. Oat ie 'n jounge knecht wos, lêerde Stijn Streuvels de bakkersstiel. Ip z'n zestienste veruusde de familie noa Oavelgem om e bakkerië over te pakkn.

Streuvels blêef van 1887 toet 1905 ôofdzoakelik in Oavelgem, woa dat 'n bakte en schrêef. In 1899 kwam z'n êeste werk uut: *Lenteleven*, e bundel mè vertelliengen. In 1905 trouwde Stijn Streuvels mè Alida Staelens. 't Gezin gienk in Yvegem (Ingooigem, dêelgemêente van Anzegem) weunn in een uzetje ip nen euvel me 'n magnifiek uutzicht, da ze 't *Lysternest* noemdn. Van nu of dêe Streuvels ni anders mè of schryvn. Ieder joar kwam't er wel e boek uut van em. Streuvels is in Yvegem dôogegoan, op 15 ogustus 1969.

## Bekendste werk
* Lenteleven (1899) (mè de volgende vertelliengen:  De witte zandweg - In den voorwinter - Kerstavond - Slenteren  - Op den dool - Van ongroei - Lente - In de vlage - Een pijpe of geen pijpe - 's Zondags - Een ongeluk  - Wit leven - Het einde)
* De vlaschaard (1907) (verfilmd in 1983)
* De teleurgang van de waterhoek (1927) (verfilmd oender de noame "Mira" in 1971)
* Het leven en den dood in den ast (1944)

## Literaire priezen
* 1962: de Prys der Nederlandse Letteren, voe ol z'n werken.
* 1906 & 1911: de vuufjoarlikse stoatsprys
* 1935: de grôte Stoatsprys vô letterkunde.
Streuvels wos ôok doctor honoris causa an de universiteitn van Leuven, Münster en Pretoria.

## Streuvelsroute
thumb|Plakkaat van de Streuvelsroute
De boane *Streuvelsroute* es noar em genoemd en lopt deur 't glooiende landschap tusschn de Leie en de Schelde en de streke roend Kortryk woadat 't vlas overtyd vrêe importent wos.

De route passeert an 't Vlasmuseum, zyn geboorteuus en 't Lysternest, ...

## Externe koppelienge
*Provinciaal Museum Stijn Streuvels